Legal Document

Category: 45

Text:
14. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 425 ΦΕΚ Α΄ 245 της 15/24 Νοεμ. 1995 Καθορισμός ανωτάτου ορίου αποζημίωσης, που οφείλεται από τον εκναυλωτή για απώλεια ή βλάβη φορτίου. Έχοντας υπόψη: α)Τις διατάξεις του άρθρ. 141 του Κώδικος Ιδιωτικού Ναυτικού Δικαίου (ΚΙΝΔ) που κυρώθηκε με το Νομ. 3816/1958 (ΦΕΚ Α΄ 32). β)Τις διατάξεις του άρθρ. 29Α του Νομ. 1558/85 (ΦΕΚ Α΄ 137) όπως προσετέθη με τις διατάξεις του άρθρ. 27 του Νομ. 2081/92 (ΦΕΚ Α΄  154) και τις διατάξεις του άρθρ. 2 του Νομ. 3141/1955 «περί συστάσεως παρά το ΥΕΝ Συμβουλίου Εμπορικού Ναυτικού (ΣΕΝ)», όπως τροποποιήθηκε και συμπληρώθηκε μεταγενέστερα». γ)Την από 321/12.9.95 γνωμοδότηση του Συμβουλίου Εμπορικού Ναυτικού (ΣΕΝ). δ)Το γεγονός ότι από τις διατάξεις του παρόντος Διατάγματος δεν προκαλείται δαπάνη σε βάρος του Κρατικού Προϋπολογισμού. ε)Την αριθ. 585/95 γνωμοδότηση του Συμβουλίου της Επικρατείας, με πρόταση των Υπουργών Δικαιοσύνης και Εμπορικής Ναυτιλίας, αποφασίζουμε: Άρθρ. μόνο.-1.Το κατά το άρθρ. 141 του Νομ. 3816/1958 «περί κυρώσεως του Κώδικος Ιδιωτικού Ναυτικού Δικαίου» ποσό αποζημίωσης για απώλεια ή βλάβη φορτίου, ορίζεται στις 250.000 δρχ. κατά μονάδα ή δέμα. 2.Από της δημοσιεύσεως του παρόντος Διατάγματος στην Εφημερίδα της Κυβερνήσεως το Β.Δ. της 25.10.58 (ΦΕΚ 193/Α΄/8.11.1958) καταργείται. Σελ. 32,04(β) Τεύχος 1276-Σελ. 44 19.Α.α.14 Κώδικας Ιδιωτικού Ναυτικού Δικαίου